b'\n_START_ARTICLE_\n\xc4\x8crnoglavi strnad\n_START_SECTION_\nOpis\n_START_PARAGRAPH_\nOdrasle ptice merijo v dol\xc5\xbeino med 15,5 cm in 17,5 cm. Samec ima zna\xc4\x8dilno \xc4\x8drno obarvano perje na glavi, rumeno oprsje in trebuh, samice pa so obarvane olivno in imajo sivo glavo, sivo oprsje in rumen trebuh. Obi\xc4\x8dajno gnezdijo na razgibanih gri\xc4\x8devnatih obdelovalnih povr\xc5\xa1inah s stepsko vegetacijo z grmovjem in posameznimi drevesi. V Sloveniji se najve\xc4\x8dkrat pojavi v poletnem \xc4\x8dasu, na obmo\xc4\x8dju slovenske Istre in Krasa. Najbli\xc5\xbeje gnezdi\xc5\xa1\xc4\x8de je dolina reke Mirne, ki se izliva v Tarski zaliv na Hrva\xc5\xa1kem.'